ZAPISNIK

     s 21. sjednice Vijeća Gradske četvrti Črnomerec
    održane 19. siječnja 2023., s početkom u 18,00 sati u  
    Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin, Arni Barišić, Tomislav Domes, Ivan Filipović, Josip Jelić, Dubravnko Kezić,  Jere Meić, Zdenka Sviben, Ljiljana Peršinec, Sandra Popara Vucetić, Jelena Zenko Milović  i Mislav Barišić.

Nenazočni članovi Vijeća Gradske četvrti Črnomerec: Maja Kočiš, Lidija Božić i Petar Kriste

Ostali nazočni: Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara Dražen Lučanin, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 12 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 20. sjednice na glasovanje.
Jednoglasno usvojen Zapisnik s 20. sjednice.

Predsjednik daje dopunu dnevnog reda te isti daje na glasovanje
 
Jednoglasno usvojen slijedeći
		              
		         
		              dnevni red:

1. Prijedlog Financijskog plana Gradske četvrti Črnomerec za 2023. 
2. Očitovanje na Analizu lokacije i provjera mogućnosti gradnje na  k.č. 2284/1, 2284/2, 2284/3, 2284/5, 2285, 2286/1, 2286/2, 2286/3 i dio 2272/1 k.o. Vrapče (tržnica Kustošija) od studenog 2022. 
3. Prijedlog kandidata za suce porotnike Općinskog kaznenog suda u Zagrebu
4. Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba    
5. Prijedlozi zaključaka sa sjednica Vijeća Mjesnih odbora
VMO „Bartol Kašić“
· Ilica 235/1, prijedlog postavljanja javne rasvjete kod Grafokartona (k.č. 3979/1 k.o Črnomerec)
VMO Gornja Kustošija 
· Vatrogasna ulica, prijedlog postavljanja odbojne ograde
· Prometovanje autobusne linije 151 Kustošijanska  - Završje – Vrapčanska 
VMO Kustošija centar
· Prijedlog produljenja semaforskih intervala
· Trg Hrvatskih obrambenih snaga, uklanjanje zelenog otoka 
6. Donošenje mišljenja po članku 86. Statuta Grada Zagreba
7. Informacije, pitanja i prijedlozi

Ad.1. Prijedlog Financijskog plana Gradske četvrti Črnomerec za 2023. 

Predsjednik obrazlaže Financijski plan za 2023.  te otvara raspravu.
U raspravi sudjelovali: Josip Jelić, Arni Barišić, Mislav Barišić, Zdenka Sviben, Jure Meić i Dražen Lučanin.
Predsjednik daje prijedlog Financijskog plana na glasovanje.
Jednoglasno usvojen Financijski plan Gradske četvrti Črnomerec za 2023. koji je prilog Zapisnika.

Ad.2. Očitovanje na Analizu lokacije i provjera mogućnosti gradnje na  k.č. 2284/1, 2284/2, 2284/3, 2284/5, 2285, 2286/1, 2286/2, 2286/3 i dio 2272/1 k.o. Vrapče (tržnica Kustošija) od studenog 2022. 

Predsjednik kratko obrazlaže te kaže da to nije od javnog interesa. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o mišljenju na Analizu lokacije i provjera mogućnosti gradnje na  
k.č. 2284/1, 2284/2, 2284/3, 2284/5, 2285, 2286/1, 
2286/2, 2286/3 i dio 2272/1 k.o. Vrapče 

1. Vijeće je raspravljalo o prijedlogu Analize lokacije i provjera mogućnosti gradnje na  k.č. 2284/1, 2284/2, 2284/3, 2284/5, 2285, 2286/1, 2286/2, 2286/3 i dio 2272/1 k.o. Vrapče (tržnica Kustošija) od studenog 2022. 

2. Vijeće je mišljenja da tržnica Kustošija i kuglana Grmoščica trebaju ostati otvorena površina i sportski objekt u vlasništvu Grada Zagreba dostupni za sve  građane.
3. Vijeće nije suglasno s Analizom lokacije i provjerom mogućnosti gradnje na predmetnoj lokaciji.  

4. Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje  na daljnje postupanje. 


Ad. 3. Prijedlog kandidata za suce porotnike Općinskog kaznenog suda u Zagrebu

Predsjednik čita prijedlog kandidata za suce porotnike Općinskog kaznenog suda daje prijedlog Zaključka na glasovanje.

Jednoglasno usvojen slijedeći


Z A K LJ U Č A K
                                        o prijedlogu kandidata za suce porotnike
                                           Općinskog kaznenog suda u Zagrebu


1. Vijeće Gradske četvrti Črnomerec za suca porotnika Općinskog kaznenog suda u Zagrebu predlaže:

1. Branka Ovčarić, iz Zagreba, Belčina II 13

2. Ovaj Zaključak dostaviti će se Stručnoj službi Gradske skupštine Grada Zagreba.


Ad.4. Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba    

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.

S 10 glasova ZA, 1 PROTIV i 1 SUZDRŽANIM usvojen slijedeći


ZAKLJUČAK
o očitovanju na prometni elaborat biciklističke infrastrukture koridora 
Prilaz baruna Filipovića - Ulica Grada Mainza 


1. Vijeće će daje pozitivno mišljenje na prometni elaborat biciklističke infrastrukture koridora Prilaz baruna Filipovića - Ulica Grada Mainza koji je izrađen od projektnog ureda „PROMETISA“ d.o.o. iz Zagreba, Cvijete Zuzorić 5.   

2. Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


Ad.5. Prijedlozi zaključaka sa sjednica Vijeća Mjesnih odbora
VMO „Bartol Kašić“
· Ilica 235/1, prijedlog postavljanja javne rasvjete kod Grafokartona (k.č. 3979/1 k.o Črnomerec)
VMO Gornja Kustošija 
· Vatrogasna ulica, prijedlog postavljanja odbojne ograde
· Prometovanje autobusne linije 151 Kustošijanska  - Završje – Vrapčanska 
VMO Kustošija centar
· Prijedlog produljenja semaforskih intervala
· Trg Hrvatskih obrambenih snaga, uklanjanje zelenog otoka 



· Ilica 235/1, prijedlog postavljanja javne rasvjete kod Grafokartona (k.č. 3979/1 k.o Črnomerec)

Predsjednik obrazlaže Prijedlog Zaključka. Obzirom da se nitko ne javlja za riječ daje isto na glasovanje.

Jednoglasno usvojen slijedeći


ZAKLJUČAK
        o prijedlogu izgradnje javne rasvjete u Ilici 235/1                                


1. Vijeće je razmotrilo Zaključak Vijeća Mjesnog odbora „Bartol Kašić“ kojim se traži dogradnja javne rasvjete u Ilici 235/1 na pristupnom putu prema Grafokartonu na k.č. 3979/1 k.o. Črnomerec. 

2. Vijeće podržava Zaključak te traži da se dogradnja javne rasvjete uvrsti u rebalans Programa  održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2023. jer je navedeni put i pristup hranilištu mačaka.   

3. Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo, komunalne poslove i promet na daljnje postupanje. 





· Vatrogasna ulica, prijedlog postavljanja odbojne ograde

Predsjednik otvara raspravu, obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

                                                      ZAKLJUČAK
      o prijedlogu postavljanja odbojne ograde u Vatrogasnoj ulici                                 

1. Vijeće je razmotrilo Zaključak Vijeća Mjesnog odbora Gornja Kustošija kojim se traži uklanjanje „new jersey“ blokova sa zapadne strane potoka Kustošak u Vatrogasnoj ulici zbog mogućnosti da otkližu u korito potoka. 

2. Vijeće podržava Zaključak te traži da se ukloni „new jesey“ i postavi odbojna ograda. Okomito na Vatrogasnu ulicu promet se uključuje iz ulice Grmaoščica desna, a postavljanjem iste spriječila bi se opasnost od pada automobila u potok Kustošak.   

3. Ovaj će Zaključak biti dostavljen Gradski ured obnovu, izgradnju, prostorno uređenje, graditeljstvo, komunalne poslove i promet i Hrvatskim vodama  na daljnje postupanje. 

· Prometovanje autobusne linije 151 Kustošijanska  - Završje – Vrapčanska 

Predsjednik otvara raspravu.
U raspravi sudjelovali: Josip Jelić, Dubravko Kezić, Ljiljana Peršinec, Zdenka Sviben, Arni Barišić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
        o prometovanju autobusne linije 151 Kustošijanska  - Završje – Vrapčanska 

1. Vijeće je razmotrilo Zaključak Vijeća Mjesnog odbora Gornja Kustošija kojim se traži očitovanje Zagrebačkog električnog tramvaja o slijedećem: 

   a.  da li je navedena linija izašla iz probnog statusa
b. zašto u terminu između 12.00 i 15.00 nema niti jednog
    polaska autobusa  i dali je moguće uvesti polaske u tom
       periodu
c.  zašto automati za poništavanje karata navedene linije 
         nikada nisu u funkciji (dali se na taj način pokušava 
         prikazati smanjeni obujam korištenja linije te, 
        posljedično, nepostojanje potrebe za istom)
d. Vijeće traži analizu korištenja navedene linije u 2022.
        godini.

2. Vijeće podržava Zaključak te traži očitovanje o navedenom.  

3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet i Zagrebačkom električnom tramvaju na daljnje postupanje. 

· Prijedlog produljenja semaforskih intervala

Predsjednik otvara raspravu.
U raspravi sudjelovali: Dubravko Kezić, Mislav Barišić, Arni Barišić i Dražen Lučanina.
Predsjednik daje prijedlog Zaključka na glasovanje.

S 9 glasova ZA i 4 PROTIV usvojen slijedeći

ZAKLJUČAK
        o prijedlogu produljenja semaforskih intervala za pješake  u Ilici 

1. Vijeće je razmotrilo Zaključak Vijeća Mjesnog odbora Kustošije centar kojim se predlaže produljenje semaforskih intervala za pješake  u Ilici na lokacijama: 
   -        Ilica 251  -  poslovnica Zagrebačke banke 
   -	      Ilica 239, kod trgovine DM
   -        Ilica 298A kod NAME
   -        Ilica 364, kod zgrade Ministarstva unutarnjih poslova

2. Vijeće traži i popravak neispravnih semaforskih tipkala na navedenim lokacijama.      

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet  i Zagrebačkom holdingu d.o.o. podružnici Zagrebačke ceste na daljnje postupanje. 

· Trg Hrvatskih obrambenih snaga, uklanjanje zelenog otoka 
Predsjednik otvara raspravu.
U raspravi sudjelovali: Arni Barišić, Mislav Barišić, Jere Meić i Dražen Lučanin.
Predsjednik daje prijedlog Zaključka na glasovanje.
S 11 glasova ZA i 2 PROTIV usvojen slijedeći

     ZAKLJUČAK
        o prijedlogu uklanjanja zelenog otoka 
         na Trgu Hrvatskih obrambenih  snaga 

1. Vijeće je razmotrilo Zaključak Vijeća Mjesnog odbora Kustošije centar kojim se predlaže zamjena spremnika s kontejnerima na Trgu Hrvatskih obrambenih snaga.
2. Vijeće nije suglasno s navedenim prijedlogom već se  traži uklanjanje zelenog otoka na Trgu Hrvatskih obrambenih snaga kako bi se izbjeglo nakupljanje otpada oko kontejnera, spremnika. Za primjer je  navedena lokacija u Kustošijanskoj ulici kod Vatrogasne, gdje se nakon uklanjanja spremnika više ne gomilaju vrećice s otpadom te je lokacija čista. 
3. Ovaj će Zaključak biti dostavljen Zagrebačkom holdingu d.o.o. podružnici Čistoća na daljnje postupanje. 

Ad.6. Donošenje mišljenja po članku 86. st. 1 Statuta Grada Zagreba
Zdenka Sviben čita točke po čl. 86. stavak 1.
Točka 1.
Prijedlog Zagrebačke strategije zaštite od nasilja u obitelji za razdoblje od 2023. do 2025.
Točka 2.
Prijedlog odluke o dodjeli pojedinačne državne potpore u 2023. URIHO-u Ustanovi za profesionalnu rehabilitaciju i zapošljavanje osoba s invaliditetom.
Točka 3.
Prijedlog odluke o promjeni djelatnosti Poliklinike za zaštitu djece i mladih Grada Zagreba
Točka 4.
Prijedlog odluke o izmjenama i dopunama Odluke o osnivanju Dnevnog centra za rehabilitaciju djece i mladeži „Mali dom-Zagreb“
Točka 5.
Prijedlog odluke o izmjenama i dopunama Odluke o prihvaćanju prijenosa osnivačkih prava nad Centrom za rehabilitaciju SILVER na Grad Zagreb i obavljanju osnivačkih prava i obveza
Točka 6.
Prijedlog odluke o promjeni sjedišta XII gimnazije
Točka 7.
Prijedlog odluke o izmjeni Odluke o promjeni sjedišta Hotelijersko-turističke škole u Zagrebu

Točka 8.
Prijedlog izmjena Programa javnih potreba u osnovnoškolskom odgoju i obrazovanju Grada Zagreba za 2023.
Točka 9.
Prijedlog zaključka o prihvaćanju Dodatka 1. Ugovoru o dodjeli bespovratnih sredstava za projekt „Boravak za 5“ K.K.08.1.3.04.0052
Točka 10.
Prijedlog zaključka o sklapanju Dodatka br. 1 Ugovora između Republike Hrvatske, Grada Zagreba, Krapinsko-zagorske županije i Zagrebačke županije
Točka 11.
Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba

Predsjednik daje prijedlog da se glasa skupno za sve navedene točke.
S 11 glasova ZA i 2 SUZDRŽANA usvojen prijedlog za se skupno glasa za sve točke po čl. 86. stavak 1.

Predsjednik daje na glasovanje točke po čl.86. stavak 1. na glasovanje.
S 10 glasova ZA, 1 PROTIV i 1 SUZDRŽANIM usvojene točke po čl. 86. stavak 1.

Ad.7. Informacije, pitanja i prijedlozi
Predsjednik čita informacije koje su vijećnici dobili u materijalima za sjednicu.
Obzirom da se nitko ne javlja za riječ predsjednik zatvara sjednicu.


Sjednica je završila u 19,05 sati
Zapisnik sastavila:
Natalija Vidak	
				
KLASA: 024-08/23-002/51
URBROJ: 251-06-11-3/007-23-3 
Zagreb, 19. siječnja 2023.

							          Predsjednik Vijeća
                                                                                 	      Gradske četvrti Črnomerec
       						                      Dražen Lučanin, v.r.

